2.12.2014. Službeni list Europske unije L 346/35 ODLUKA VIJEĆA 2014/861/ZVSP od 1. prosinca 2014. o izmjeni Odluke 2012/699/ZVSP o potpori Unije djelatnostima Pripremne komisije Organizacije ugovora o sveobuhvatnoj zabrani nuklearnih pokusa radi jačanja njezinih sposobnosti praćenja i provjeravanja i u okviru provedbe Strategije EU-a za sprečavanje širenja oružja za masovno uništavanje VIJEĆE EUROPSKE UNIJE, uzimajući u obzir Ugovor o Europskoj uniji, a posebno njegov članak 28. stavak 1. i članak 31. stavak 1., uzimajući u obzir prijedlog Visokog predstavnika Unije za vanjsku i sigurnosnu politiku, budući da: (1) _ Vijeće je 13. studenoga 2012. donijelo Odluku 2012/699/ZVSP ('). (2) — Odlukom 2012/699/ZVSP predviđeno je razdoblje provedbe od 24 mjeseca za projekte iz članka 1. stavka 2. nakon dana sklapanja sporazuma o financiranju iz članka 3. stavka 3. (3) — Privremeno tehničko tajništvo Pripremne komisije Organizacije Ugovora o sveobuhvatnoj zabrani nuklearnih pokusa (CTBTO) 18. lipnja 2014. zatražilo je odobrenje Unije za produljenje trajanja od 24 mjeseca predviđenog u članku 5. Odluke 2012/699/ZVSP za 12 mjeseci kako bi se omogućila provedba preostalih dijelova projekata koji još nisu provedeni do isteka tog razdoblja. (4) — Provedba preostalih dijelova projekata iz stavka 2.1. (Tehnička pomoć i izgradnja kapaciteta), stavka 2.2. (Razvi- janje kapaciteta za buduće generacije stručnjaka CTBT-a — inicijativa za razvijanje kapaciteta (CDI)), stavka 2.3. (Poboljšavanje modela atmosferskog prijenosa (ATM)), stavka 2.4. (Karakterizacija i smanjivanje radioaktivnog ksenona) i stavka 2.6. (Održavanje potvrđenih pomoćnih postaja u okviru Međunarodnog sustava za praćenje (IMS)) Priloga Odluci 2012/699/ZVSP kako su izričito navedeni u zahtjevu koji je uputio CTBTO 18. lipnja 2014. mogla bi se realizirati bez bilo kakvih posljedica za sredstva. (5) — Odluku 2012/699/ZVSP trebalo bi stoga na odgovarajući način izmijeniti kako bi se, produljenjem njezina trajanja, omogućila potpuna provedba u njoj navedenih projekata, DONIJELO JE OVU ODLUKU: Članak 1. Odluka 2012/699/ZVSP mijenja se kako slijedi: 1. Članak 5. drugi stavak zamjenjuje se sljedećim: ,Ova Odluka prestaje važiti 36 mjeseci nakon dana sklapanja sporazuma o financiranju iz članka 3. stavka 3.". 2. Stavak iz odjeljka 3. Priloga zamjenjuje se sljedećim: ,Ukupno procijenjeno trajanje provedbe projekata iznosi 36 mjeseci.". Članak 2. Ova Odluka stupa na snagu na dan donošenja. Sastavljeno u Bruxellesu 1. prosinca 2014. Za Vijeće Predsjednica B. LORENZIN (') Odluka Vijeća 2012/699/ZVSP od 13. studenoga 2012. o potpori Unije djelatnostima Pripremne komisije Organizacije ugovora o sveo- buhvatnoj zabrani nuklearnih pokusa radi jačanja njezinih sposobnosti praćenja i provjeravanja i u okviru provedbe Strategije EU-a za sprečavanje širenja oružja za masovno uništavanje (SL L 314, 14.11.2012., str. 27.).